  Майя Бывальцева 3-тӥ шуркынмонлы Удмуртиын коронавирус инфекциен черлан 137 выль учыръёсты пусйизы. Со сярысь элькун тӧролэн но кивалтэтлэн «ВКонтакте» мерлыко вотэсысь огиназы ивортӥзы. Выль черламъёс пусъемын: Ижкарын – 68 адями, Воткаын – 20, Дэри ёросын – 14, Глазкарын – 10, Можгаын – укмыс, Вавож ёросын – вить, Ува ёросын – куинь, Сьӧлта, Сюмси, Кизнер ёросъёсын – быдэн кык, Яр, Можга ёросъёсын – быдэн одӥг. 142 адями йӧназ. Вить мурт улонысь кошкиз. Кышномуртъёслы 78, 79, 82 арес вал, воргоронъёслы – 71 но 80 арес Туннэ нуналлы элькунын выль коронавирус инфекциен черлан 9 сюрс 384 учыр лабораториосын зэматэмын.7 сюрс 447 адями йӧназ, 170 мурт кулӥз. Та дыре 161-лэн висисьёслэн тазалыксы секыт лыдъяське. Удмуртиын коронавируслы 534 сюрс 227 эскеронъёс ортчытӥзы ни, берло нуналскын – 4 сюрс 25.  Тегъёс: Тазалык Ижкар висён Удмуртия коронавирус  